जी हाँ ! दिल्ली और उससे जुडा अंतरार्ष्ट्रीय शहर नयी दिल्ली हीं वह शहर है जो हमेशा से ही तय करता रहा है , भारत का राजनीतिक भविष्य । देता रहा है प्राण वायु भारतीय स्नायु तंत्र को और करता रहा है सतत सेतु का निर्माण विभिन्न भाषाओं , संस्कृतियों और विचारों के बीच । जिसकी गोद में सोते रहे हैं अनेक देश भक्त और संत, जहां हजारों कवि और शायर के विचरण मात्र से स्पंदित होता रहा है भारतीय परिदृश्य , जिसके आस - पास जन्मी हिन्दी और पनपी भी , जहां हुआ है उर्दू का जन्म , जिसकी गलियों में चंदवरदाई , खुसरो और रहीम के स्वर गूंजे थे, जहां पर मीर , गालिब और जोक की कविता लहराई थी । दिल्ली भारत का वह ऐतिहासिक नगर है जिसके माध्यम से न केवल सारे देश की वल्कि सारी दुनिया की कहानी कही जा सकती है, क्योंकि तेजी से सुपर पावर की ओर अग्रसर एक ऐसे राष्ट्र की यह राजधानी है जिसपर अनवरत टिकी होती है सम्पूर्ण विश्व की दृष्टि ।